                                      udskrift
                                          af
                         sø- & handelsrettens retsbog
                                     ____________
den 3. oktober 2014 foretoges sagen:
b-15-14
s under konkurs
(advokat finn lynge jepsen)
mod
x
ingen var indkaldt eller mødt.
der blev afsagt sålydende
                                       kendelse:
problemstilling og påstande
                                                    -2-
denne sag drejer sig om konkurskarantæne i tilknytning til behandling af konkursboet s, der
blev taget under konkursbehandling den 9. januar 2014, og hvor advokat finn lynge jepsen
blev udpeget som kurator. x har siden den 1. marts 2013 ifølge erhvervsstyrelsen været regi-
streret som direktør i selskabet. selskabet blev den 10. december 2013 blev taget under likvi-
dation af sø og handelsrettens skifteret på baggrund af en tvangsopløsningsanmodning fra
erhvervsstyrelsen med advokat finn lynge jepsen som likvidator.
i et processkrift modtaget i sø- og handelsretten den 26. juni 2014 har kurator nedlagt på-
stand om, at x pålægges konkurskarantæne i tre år.
x har hverken nedlagt en påstand eller krævet mundtlig behandling.
sagen er herefter behandlet på skriftligt grundlag.
forkyndelse
processkriftet er den 21. juli 2014 ved modtagelsesbevis forkyndt for x. i forbindelse med
forkyndelsen af processkriftet modtaget x vejledning om, at han skulle svare i sagen inden
14 dage, ligesom han samtidig blev gjort bekendt med udeblivelsesvirkningerne. han mod-
tog også den hertil tilknyttede standardvejledning.
sagens nærmere omstændigheder er følgende:
af kurators processkrift fremgår blandt andet følgende:
      ”… s har ifølge selskabets registreringer drevet virksomhed med detailhandel med telekom-
      munikationsudstyr. ... s blev stiftet den 21. marts 2011 af aim, …, som også blev registreret som
      direktør for selskabet.
      selskabet havde oprindelig c/o adresse … men ændrede den 28. oktober 2011 adresse til …,
      2200 københavn n. den 1. marts 2013 indtrådte sagsøgte i direktionen samtidig med, at den
      oprindelige ledelse udtrådte.
      i forsommeren 2013 indledte københavns politi efterforskningen af en straffesag mod iac.
      baggrunden for efterforskningen var, at iac var mistænkt for at stå bag blandt andet flere for-
                                               -3-
hold om momssvig af særlig grov karakter. efterforskningen involverede flere personer og flere
juridiske enheder, herunder s.
den 11. juni 2013 foretog københavns politi ransagning af iacs bopæl, og af ransagningsrap-
port af 16. juni 2013 … fremgår:
         "... i forbindelse med ransagning ... hos iac, blev denne set søge at bortskaffe bevisma-
         teriale, idet han i forbindelse med anklagemyndighedens henvendelse nedkastede sort ta-
         ske fra køkkenvindue til buskads. den sorte taske indeholdt diverse effekter af interesse
         for sagen. således sås bl.a. en bærbar computer af mærket acer aspire one … frem-
         sendt til nites den 140613 med henblik på udlæsning af data …”
af ransagningsrapport af samme dato … fremgik følgende vedrørende den sorte taskes øvrige
indhold:
         ”… således sås bl.a. diverse løst liggende papirer i tasken. heriblandt et kontoudskrift
         fra nordea herefter benævnt koster 198-8:kontoudskrift fra nordea
                             kontonr. …
                             periode 010313-190413
         af kontoudskriften fremgik, at der var både store indgåede og udgåede beløb på kontoen,
         ligesom der med kuglepen var sat kryds ud for de store indgåede beløb … bl.a. indgåede
         beløb fra s2, s3 og s4. samlet set er der fra de tre virksomheder i perioden indgået ca.
         1.985.000 kr. samtlige indgåede beløb ses efterfølgende overført til s5..."
overførslerne fra s til "s5" var sket til jyske bank konto nr. 5011 … tilhørende selskabet s5 af
2012 aps, cvr nr. ... selskabet er efterfølgende ved dekret afsagt den 9. oktober 2013 taget un-
der konkursbehandling …
den 17. juni 2013 beslaglagde københavns politi indestående saldo stor kr. 162.801,00 på s' kon-
to nr. 2105 … i nordea som led i den igangværende efterforskning.
af anklagemyndighedens rapport af 18. juni 2013 … vedrørende nærmere gennemgang af det
vedlagte kontoudskrift for s’ konto i nordea nr. 2105 … fremgår:
         "af kontoudskriftet ses en række påfaldende posteringer fra d. 190313 til d. 180413,
         hvor der indsættes en række store beløb.     således - 1.721.891,00 dkk fra s2, -
         205.030,00 dkk fra s3, - 61.168,00 fra s3. der er tale om samlede indbetalinger af
         1.988.089,00 dkk, hvoraf 1.771.747,50 dkk straks efter indsættelse videreføres til
         "s5", der i særskilte rapporter er identificeret som konto i jyske bank tilhørende "s5 af
         2012 aps"…for så vidt angår s5 af 2012 aps ses …, at der er tale om det "skralde-
                                              -4-
        spandsselskab", hvortil iac oprindeligt søgte at importere falske mobiltelefoner. for så
        vidt angår s2.dk fremgår (det) …, at der er tale om en virksomhed med tilknytning til
        sagens øvrige selskaber, og hvor skat netop har underkendt fradrag vedr. købsmoms
        på over 4 mio. dkk i forbindelse med handel med bl.a. s6. for så vidt angår s3 fremgår
        det …, at s6 har afsat telefoner til s3…"
af afhøringsrapport af 20. juni 2013 … vedrørende afhøring af sagsøgte fremgår det:
        "... afhørte forklarede, at han er direktør i virksomheden s4... ejer af virksomheden er
        aa, som er bosat i qatar. afhørte har netop erfaret, at anklagemyndigheden har beslag-
        lagt hans konto, hvorfor han ikke kan drive sin forretning. virksomheden sælger telefo-
        ner og computere via internettet fra danske og udenlandske firmaer, hvorefter varepar-
        tierne sælges videre til andre virksomheder, typisk i danmark. det er ikke store partier
        af varer der handles. typisk tjener s4, 4.000 kr. på en sådan handel. afhørte har været
        direktør i virksomheden siden den 1. marts 2013, hvor forretningen startede, men har
        ikke været med til at stifte virksomheden. afhørte står for at købe varer, passe forretnin-
        gen og sælge vare. derudover står afhørte for handel med mobiltelefoner med virksom-
        heder på nettet som så efterfølgende sælges videre til andre virksomheder. i virksomhe-
        den er der en revisor tilknyttet. afhørte husker ikke hans navn, men revisionsfirmaet
        ligger tæt på nørrebro station. afhørte har et visitkort til revisoren liggende i forret-
        ningen. det er afhørte, der står for at samle bogføringsmateriel, hvorefter han videregi-
        ver det til revisoren. afhørte er tidligere automekaniker og taxachauffør, men har ingen
        uddannelse i forhold til hans stilling som direktør. afhørte har dog erfaring med regn-
        skaber og lign. fra dengang han havde sit eget autoværksted. vedr. virksomhedens
        bankkonto i nordea, så er det kun afhørte, der har et kort til den. afhørte har et visa-
        kort. i forhold til netbank, har både afhørte og aa adgang, men ingen andre. aa, der
        er indehaver af s4, skal underrettes af afhørte hvis der laves store investeringer, men el-
        lers er det afhørte der bestemmer det hele i virksomheden. der er ingen andre ansatte i
        forretningen. dog hjælper den gamle ejer, am, til i forretningen, hvis der er meget
        travlt. forespurgt, oplyste afhørte, at de kunder s4 sælger til over nettet, er nogle som
        aa kender. afhørte er ikke bekendt med, hvordan aw kender de forskellige firmaer. af-
        hørte kan huske, at han via internettet sælger til s2 og s6. afhørte kan ikke huske nav-
        nene på de firmaer, hvor han køber de varepartier der bliver solgt videre. afhørte hand-
        ler varepartierne hos forskellige firmaer, da han altid vil finde den billigste pris. afhørte
        har i hans ansættelsesperiode kun handlet på denne måde ca. 10 gange. selve handlen
        foregår ved at et firma henvender sig til afhørte og bestiller nogle varer. det kunne f.eks.
        være et parti med 10 iphones. afhørte modtager nu betaling fra firmaet, og når pengene
        er gået ind på s4s bankkonto, bestiller han varerne hos et andet firma på nettet, og beta-
        ler samtidig for varerne. denne funktion som mellemled kan s4 tjene ca. 4.000 kr. på i
        forbindelse med hver handel. det er afhørte, der henter varerne hos det firma, hvor han
                                                -5-
         har bestilt. afhørte kan dog ikke huske præcist, hvor han har hentet varer, og bemærke-
         de nu, at varerne også nogle gange bliver sendt til direkte til det firma, der har bestilt
         varerne via afhørte og s4. forespurgt, oplyste afhørte, at de ca. ti handler han har fore-
         taget, alle har ligget i mellem 50.000 kr. og 200.000 kr. afhørte forholdt bilag …, hvor
         det fremgår at der i perioden 010313-190413 var flere store posteringer fra s2, s3 og
         s3. vedr. s3 kan afhørte ikke huske at have handlet med dem. vedr. beløbet fra s3 på
         205.030 den 190313, ved afhørte ikke hvad det vedrører.
         vedr. s2, forklarede afhørte at han i forbindelse med handlerne taler med en person der
         hedder mohammed. muligvis er hans fulde navn mohammed a. afhørte kender ham
         ikke, men det er aa, der har skaffet forbindelsen til s2. når s2 skal have varer fra af-
         hørte, sender de ham bare en mail. nogle gange ringer de og siger at de har sendt en
         mail. forespurgt vedr. overførsel af penge til s7, forklarede afhørte nu, at det er der han
         bestiller varer fra. det er dog ikke alle handler der er lavet via s7. afhørte fik at vide fra
         aa, at han skulle handle fra bestemt firmaer, og her var s7 imellem. afhørte har dog
         selv søgt hvem der var billigst. dette har han gjort via internettet. når afhørte har be-
         stilt telefoner, er det sket ved at sende en email til s7. afhørte har ikke selv søgt hvem
         der var billigst. dette har han gjort via internettet. når afhørte har bestilt telefoner, er
         det sket via en email til s7. afhørte har ikke på noget tidspunkt talt med nogen personer
         fra virksomheden, ligesom han ikke er bekendt med hvem der ejer s7, eller hvem der ar-
         bejder der. afhørte ved ikke om har hentet varepartier selv fra s7. foreholdt at det frem-
         kommer mærkeligt at afhørte ikke kan huske en så stor kunde, hvor der i perioden
         010313-190413 er handlet for 1,7 mio. kr. forklarede afhørte, at han må have en dårlig
         hukommelse. forevist kontoudtog …, forklarede afhørte at han ikke har afkryd-
         set/afstemt på kontoudtoget, ligesom det ikke er ham der med håndskrift har lavet be-
         regninger. afhørte har ingen ide om hvem der har gjort det. foreholdt at iac blev fun-
         det i besiddelse af de omhandlede kontoudtog, vidste afhørte ikke hvorfor han var det.
         afhørte kender ikke iac og har aldrig hørt om ham..."
ifølge retsbog af 26. juni 2013… afsagde københavns byret kendelse om beslaglæggelse af det
til enhver tid værende indestående på konti tilhørende s.
kendelsen blev af advokat ulla paabøl på vegne s og sagsøgte kæret til østre landsret. som
begrundelse for stadfæstelse af byrettens afgørelse om beslaglæggelse har østre landsrets i
kendelse af 19. juli 2013 … anført:
         "... således som sagen foreligger oplyst for landsretten, lægges til grund, at politiet ef-
         terforsker en sag mod iac, der er sigtet og varetægtsfænglset for bl.a. import af forfal-
         skede mobiltelefoner af mærket i-phone. i forbindelse med anholdelsen af iac blev der i
         en taske fundet et hævekort til cph-spring samt kontoudskrift fra nordea på en konto
         tilhørende s, et selskab, der er registreret til x og aim. det er anklagemyndighedens
         opfattelse, at s, indgår eller har indgået som et afgørende led i den påsigtede kriminali-
         tet. under hensyn til disse oplysninger finder landsretten, at betingelserne for at foreta-
         ge beslaglæggelsen i medfør af retsplejelovens § 803, stk. 1, er opfyldt..."
                                              -6-
på computeren af mrk. acer aspire one, som … blev beslaglagt i forbindelse med anklage-
myndighedens ransagning af bs bopæl konstateredes der, jf. rapport af 12. august 2013 … i føl-
gende filmappe ”r:\c\users\ci\desktop\s4” fakturaer, som matchede indbetalingerne på s’
konto i nordea … både i forhold til beløb og i forhold til navnet på indbetaleren, herunder ”s2,
s3 og s4”. fakturaerne lå gemt i nævnte filmappe både i pdf- og i redigerbar excel-version ...
det kan dermed fastslås, at der er foretaget betydelige overførsler af pengebeløb til s i henhold
til udstedte fakturaer.
den 3. september 2013 ændrede s adresse til c/o …, gammel kongevej …, 1850 frederiksberg c
…
erhvervsstyrelsen begærede den 4. november 2013 … selskabet tvangsopløst, jf. selskabslovens
§ 225, idet selskabet trods flere påmindelser herom … ikke havde indleveret årsrapporten for
selskabets første regnskabsperiode den 21. marts 2011 til den 31. juli 2012, og selskabet blev her-
efter den 10. december 2013 taget under likvidationsbehandling ...
ifølge dom af 20. december 2013 … i sagen anklagemyndigheden mod iac , som er behandlet
som en tilståelsessag, tilstod iac flere forhold af databedrageri af særlig grov beskaffenhed, fle-
re forhold af momssvig af særlig grov karakter, forsøg på grov skattesvig, forsøg på momssvig
af særlig grov karakter, flere forhold af grov skattesvig, overtrædelse af straffelovens § 299b, jf.
varemærkelovens § 42, stk. 2, jf. § 4 samt bedrageri.
om baggrunden for den foretagne beslaglæggelse er anklagemyndigheden i brev af 7. januar
2014 … til konkursboet efter s fremkommet med følgende supplerende redegørelse:
         "...baggrunden for beslaglæggelsen er, at det indestående beløb efter anklagemyndighe-
         dens opfattelse reelt tilhørte iac, der drev virksomhed med bl.a. import og videresalg af
         mobiltelefoner. virksomheden blev drevet under anvendelse af forskellige virksomheds-
         og selskabsnavne, der løbende afløste hinanden. fælles for disse virksomheder og selska-
         ber var, at iac ikke formelt var registreret som indehaver eller direktør, ligesom han ik-
         ke var registreret som indehaver af virksomhedernes/selskabernes bankkonti. han var i
         besiddelse af kopi af identitetspairer tilhørende adskillige personer, hvilke personer i fle-
         re tilfælde var registreret som indehaver eller direktør i de virksomheder og selskaber,
         han benyttede. personerne er i de fleste tilfælde registreret som udrejst af danmark.
         han havde også i flere tilfælde internetadgang til de anvendte virksomheders og selska-
         bets konti. tiltalte drev på denne måde sin virksomhed, så det ikke var muligt for det of-
         fentlige at opdage, at det var ham, der stod bag den. i forbindelse med anholdelse til sa-
         gen kastede han en taske ud af vinduet for dermed at forsøge at forhindre anklagemyn-
         digheden i at finde den. i tasken lå bl.a. en computer hvorpå lå en række indskannede
                                                      -7-
                faktuaer såvel til som fra s. derudover lå der i tasken et kontoudtog fra selskabets kon-
                to. den registrerede direktør fra s, x, har til anklagemyndigheden forklaret, at selska-
                bets anpartshaver er en aa, som ikke er nærmere identificeret. han oplyser at have hæ-
                vekort til kontoen, men kan ikke nærmere redegøre for selskabets økonomiske transakti-
                oner. det er derfor anklagemyndighedens opfattelse, at han alene er stråmand i selska-
                bet, og at det reelt var iac, der styrede det og at beløbet på selskabets konto dermed reelt
                tilhørte iac, og at beløbet på selskabets konto dermed reelt tilhørte iac.
                det er således anklagemyndighedens opfattelse, at det beslaglagte beløb med rette er be-
                slaglagt som tilhørende som domfældte…”
       konkursdekretet blev afsagt i sø- og handelsretten, skifteafdeling, den 9. januar 2014 på bag-
       grund af en konkursbegæring fra likvidator … sagsøgte har som det konkursramte s’ ledelse
       ikke besvaret boets henvendelser, herunder senest brev af 28. februar 2014 … om udlevering af
       selskabets regnskabs- og bogføringsmæssige oplysninger m.m., og det har ikke været muligt
       under bobehandlingen at konstatere nogen bogføring i selskabet.
       ifølge r 75-meddelelse fra skat … foreligger der alene momsoplysninger for perioden 4. kvar-
       tal 2011 til 4. kvartal 2012. selskabets samlede salgsmoms og købsmoms er i for 2012 opgjort til
       henholdsvis kr. 16.300,00 og kr. 8.963,00. i brev af 26. marts 2014 … har skat anmeldt et samlet
       krav stort kr. 1.154.703,43 i boet. kravet vedrører betaling af moms på kr. 846.230,62, foreløbig
       fastsat a-skat/bidrag på kr. 280.000, selskabsskat på kr. 5.000,00 samt renter/gebyrer på
       kr. 23.472,81.
       om boets aktuelle status henvises til kreditorinformation nr. 2 … vedlagt redegørelse
       efter konkurslovens § 125, stk. 2, af 21. maj 2014. ifølge gældbogsliste pr. 24. juni 2014
       … er der anmeldt krav i konkursboet efter s for et samlet beløb stort kr. 1.268.459,53,
       hvoraf kr. 1.154.703,43 vedrører krav fra skat...”
kurators har i sit processkrift opfordret sagsøgte til
1) at redegøre for, hvordan sagsøgte blev ansat som direktør i selskabet, vilkårene for sagsøg-
tes ansættelse, herunder lønvilkår og måden hvorpå, sagsøgte blev honoreret af s samt at
fremlægge dokumentation herfor.
2) at fremlægge kopi af de ordrer på køb og/eller salg af varer, som sagsøgte ifølge sin forkla-
ring til anklagemyndigheden modtog, herunder kopi af de bestillinger, som sagsøgte ifølge
egen forklaring modtog fra blandt andet ”s2”.
3) at fremlægge kopi af alle instrukser omkring driften af s, som er modtaget fra ”aa” eller
andre.
4) at fremlægge bogføring og bilag, der knytter sig til de betydelige pengeoverførsler, som
fremgår af s’ bankkonto, herunder kopier af udstedte og fremsendte fakturaer.
                                                -8-
5) at redegøre for, hvorfor flere af de af selskabet udstedte fakturaer har det samme faktura-
nummer, samt hvorfor flere fakturaer er uden moms.
anbringender
den nedlagte påstand om pålæg af konkurskarantæne støttes på, 1) at s’ aktiviteter fremstår
gennemført uden nogen bilags- eller aftalemæssig dokumentation, og at der er tale om no-
minelt betydelige beløb, 2) at der ikke foreligger nogen bogføring i s, samt 3) at der ikke er
foretaget retmæssig angivelse og afregning af a-skatter/bidrag og moms, hvorved skat
som kreditor er påført et ikke ubetydeligt tab.
1.1. ad selskabets aktiviteter
foruden sagsøgte har der ikke været andre ansatte i selskabet. sagsøgte havde som det kon-
kursramte s’ direktør via visa-kort samt netbank adgang til at disponere over selskabets
bankkonto samt føre kontrol hermed.
af kontoudskrift fra selskabets driftskonto fremgår det, at der i perioden fra den 1. marts
2013 til den 19. april 2013 er indbetalt et samlet beløb stort ca. kr. 1.985.000,00 af ”s2”, ”s3”
og ”s4” fordelt på 12 posteringer.
i samme periode er der fordelt på 10 posteringer overført ca. kr. 1.707.000,00 til s5, hvilket
selskab ifølge nævnte straffedom reelt var ejet af domfældte iac .
foreholdt selskabets bankkontoudtog og fakturagrundlag vedrørende nævnte posteringer
har sagsøgte ikke overfor anklagemyndigheden kunnet redegøre fyldestgørende for de på-
gældende transaktioner og handler. sagsøgte har heller ikke overfor anklagemyndigheden
kunnet redegøre for hvor, og hvornår der blev foretaget indkøb af varer samt foretaget af-
hentning/levering heraf.
det kan blandt andet på baggrund af anklagemyndighedens rapport af 12. august 2013 læg-
ges til grund, at domfældte iac var i besiddelse af fakturaer i redigerbar excel-format samt i
pdf-format, som i forhold til beløbsstørrelse og kundenavn matchede de posteringer, som
fremgik af kontoudskrift for s’ driftskonto, hvilke sagsøgte ikke har kunnet redegøre for.
på det foreliggende grundlag og i mangel af dokumentation for andet må det således lægges
til grund, at iac udstedte de fakturaer, som foreligger i sagen, i s’ navn, hvilket sagsøgte
havde eller burde have kendskab til.
                                                 -9-
sagsøgte burde som direktør og ansvarlig ledelse have kontrolleret og standset disse tilsyne-
ladende uberettigede og ikke bogførings- eller bilagsmæssigt gennemsigtige transaktioner
med henblik på – som direktør og ansvarlig ledelse - at sikre s og selskabets kreditorer mod
mulige uregelmæssigheder og tab.
til støtte for at der foreligger grov uforsvarlig forretningsførelse gøres det under henvisning
til ovennævnte gældende, at driften af s er sket under omstændigheder, hvor sagsøgte som
s’ direktør ikke har kunnet redegøre nærmere for de væsentligste foretagne dispositioner i
selskabet, hvilket forhold sammenholdt med de øvrige foreliggende oplysninger i sagen,
herunder de afdækkede forhold under den strafferetlige efterforskning samt den afsagte
straffedom, må anses for dokumentation for de foretagne dispositioners uretmæssighed. s’
og kreditorernes interesser er dermed på grov vis tilsidesat af sagsøgte som selskabets regi-
strerede direktør.
til støtte for at sagsøgte har udvist grov uforsvarlig forretningsførelse gøres det yderligere
gældende, at sagsøgte undlod at gribe ind overfor konstaterbare uregelmæssige forhold,
hvorved s og selskabets kreditorer, herunder skat, blev påført en ikke ubetydelig risiko for
tab.
1.2. ad manglende bogføring
der er i forbindelse med bobehandlingen ikke konstateret nogen form for bogføring i s. der
foreligger heller ikke budgettal eller tilsvarende oplysninger om selskabets forventede om-
sætning.
det må ud fra de for boet foreliggende oplysninger lægges til grund, at sagsøgte som s’ regi-
strerede direktør ikke har sikret sig en effektiv styring af selskabets driftslikviditet, aktiver
og passiver, og at driften i selskabet heller ikke af denne årsag har været opretholdt på et for-
retningsmæssigt forsvarligt grundlag.
1.3. ad manglende angivelse og afregning af moms og a-skat
ud fra indhentet r-75 meddelelse samt skats anmeldelse i boet, kan det konstateres, at sel-
skabet ikke retmæssigt indberettede eller afregnede moms og a-skat/bidrag.
at der - selskabets relativt beskedne aktivitetsniveau taget i betragtning - er oparbejdet en
betydelig underbalance bestående af hovedsageligt gæld til det offentlige, taler for, at der fo-
religger grov uforsvarlig forretningsførelse.
dette sammenholdt med, at der ikke foreligger nogen bogføring, og at sagsøgte som s’ direk-
tør på trods af flere anmodninger herom ikke har redegjort for, hvorfor selskabets regn-
                                               - 10 -
skabsmateriale ikke er umiddelbart tilgængeligt for kurator, taler ligeledes for, at der forelig-
ger grov uforsvarlig forretningsførelse.
skifteretten skal udtale:
sagsøgte har i perioden den 1. marts 2013, og frem til selskabet den 10. december 2013 blev
taget under likvidation, været registreret som direktør i selskabet. der er foreløbig anmeldt
krav mod boet for ca. 1.268.459,53 kr., hvoraf 1.154.703,43 kr. vedrører krav fra skat.
det har det ikke været muligt for kurator at få bilag, der dokumenterer virksomhedens drift
fra den periode, hvor sagsøgte var været registreret som direktør. der er i perioden ikke fore-
taget retsmæssig angivelse og indberetning til skat, hvilket har påført skat et samlet tab
på ca. 1,1 mio. kr., ligesom bogførings- og bilagsmateriale har ikke kunnet tilvejebringes.
skifteretten lægger derfor til grund, at sagsøgte, således som det er påstået af advokat finn
jepsen i dennes anbringender, har undladt at kontrollere og standse de tilsyneladende ube-
rettigede og ikke bogførings- eller bilagsmæssigt gennemsigtige transaktioner, hvorved sel-
skabet og dets kreditorer er blevet påført betydelige tab.
skifteretten finder, at x ved sin manglende sikring af dokumentation for selskabets virksom-
hed, ved sin manglende overholdelse af god bogføringsskik i hele den periode, hvor han var
registreret som direktør, og ved sin manglende angivelse og afregning af a-skatte/bidrag og
moms, som har efterladt selskabet med en betydelig gæld til skat, har undladt at varetaget
sine forpligtelser i selskabet. han er derfor uegnet til at deltage i ledelsen af en erhvervsvirk-
somhed.
herefter, og under hensyn til hans handlemåde og omstændighederne i øvrigt, finder skifte-
retten, at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte konkurskarantænen løber i 3 år, jf. § 158,stk. 1, og regnes fra det tidspunkt, hvor
kendelsen er endelig.
                                         thi bestemmes:
                                                - 11 -
x pålægges konkurskarantæne i 3 år.
skifteretten fastsatte kurators vederlag til 14.000 kr. med tillæg af moms, jf. konkurslovens §
166, hvilket beløb forlods udredes af statskassen og endeligt af x.
udskrift af denne retsbog sendes til kurator, advokat finn jepsen, mens x underrettes om
kendelsens afsigelse ved modtagelsesbevis eller forkyndelse på bopælen. samtidig gøres han
bekendt med resultatet af afgørelsen og med, at kærefristen er 14 dage fra, at han er gjort be-
kendt med resultatet, idet afgørelsen vedlægges en kærevejledning.
sagen sluttet.
skifteretten hævet.
                                       jeanette melchior
                                              (sign.)
                                          ___ ___ ___
                                 udskriftens rigtighed bekræftes
                                   sø- og handelsretten, den
